УКАЗАНИЯ

ЗА ПРОВЕЖДАНЕ ИА ТРЪЖНАТА ПРОЦЕДУРА

**1.Документи за участие в търга:**

1.1. Заявление за участие в търга - Образец № 1.

1.2. Копие от документа за регистрация или единен идентификационен код /ЕИК/, съгласно чл. 23 от Закона за търговския регистър /ЗТР/.

1.3. Оригинал или заверено копие на удостоверение за липса на задължения по [чл. 87, ал. 6 от ДОПК](http://web.apis.bg/p.php?i=204216#p18616842), издадено от съответната Териториална дирекция на Национална агенция по приходите.

1.4. Оригинал или заверено копие на удостоверение за липса задължения за публични общински вземания , издадено от съответната община по адресна регистрация.

1.5. Декларация - Образец № 2 - за приемане клаузите на договора.

1.6. Документ за закупена тръжна документация.

1.7. Нотариално заверено пълномощно на лицето, подписало заявлението и заверило документите, в случай че няма представителна власт по документа за регистрация.

1.8. Проект на договор.

1.9. Ценово предложение - Образец № 3 – поставено в отделен (непрозрачен и с ненарушена цялост) запечатан плик с надпис “Предлагана цена”.

1.10. Указания за провеждане на тръжната процедура.

**2.** Всички документи, задължителни за участие в търга, заедно със запечатания плик, съдържащ предложената наемна цена се поставят в голям непрозрачен плик, върху който задължително се изписва “Заявление за участие в търг с тайно наддаване” и наименованието на обекта, както и наименованието на кандидата, адрес за кореспонденция, телефон и електронен адрес.

**3.** Кандидатът лично или чрез негов представител регистрира заявлението за участие в търга в деловодството на „МБАЛ - Хасково“ АД или го изпраща по пощата с препоръчано писмо с обратна разписка, или чрез куриерска фирма, на адрес: 6300 гр.Хаскво, бул. „Съединение“ № 49. Ако кандидатът изпраща заявлението по пощата с препоръчано писмо с обратна разписка или чрез друга куриерска фирма, разходите са за негова сметка. Рискът от забава или загубване на заявлението е за сметка на кандидата.

Не се приемат и се връщат незабавно на кандидата заявления за участие, които са представени след изтичането на крайния срок или са в незапечатан, прозрачен или с нарушена цялост плик.

**4.** В обявения ден и час за откриване на търга, кандидатите, подали заявления за участие или упълномощени от тях лица, пожелали да се явят на заседанието за провеждане на търга, се легитимират пред тръжната комисия чрез представяне на документ за самоличност и документ, удостоверяващ представителната власт.

След регистрацията, комисията преглежда заявленията по реда на тяхното постъпване и се запознава с редовността на подадените документи.

В случай, че установи непълнота на представените документи или неспазване на изискванията, посочени в тръжната документация, комисията ще отстрани от участие в търга нередовния кандидат. Ще бъдат отстранени и кандидати в търга, които са били наематели на обекти на „МБАЛ - Хасково“ АД и договорът за наем е прекратен от страна на Лечебното заведение, поради неизпълнение на задълженията им.

Тръжната комисия отваря пликове с надпис „Предложена цена”, подадени от допуснатите до участие кандидати. Предложенията за цената се оповестяват от Председателя, а ценовото предложение се подписва от всички членовете на комисията.

Пликовете с надпис „Предлагане цена”, подадени от недопуснати до участие в търга кандидати не се отварят.

**5.** Редовно подадените заявления се класират според размера на предложената цена.

При предложена еднаква най-висока цена от повече участници, тьргът продължава между тях с явно наддаване, като наддаването започва от предложената цена и със стъпка на наддаване от 5 % (пет процента) от началната тръжна месечна наемна цена. За спечелил търга се-обявява участникът, предложил най-високата цена.

**6.** Комисията съставя протокол за провеждането на търга, който се подписва от всичките и членове. На участниците в търга не се връща платената цена за продадената тръжна документация.

**7.** Въз основа на резултатите от търга, Изпълнителният директор на „МБАЛ - Хасково“ АД издава **Решение**, с което обявява участникът, спечелил търга за наемател и наемната цена. Решението се издава в 10-дневен срок от провеждане на търга и се обявява на интернет страницата на дружеството.

В случай, че спечелилият участник откаже да сключи договор на предложената от него наемна дена, за наемател се определя следващия участник, предложил следващата по размер наемна цена. Въз основа на решението за определяне на наемател, Изпълнителният директор на „МБАЛ - Хасково“ АД сключва договор за наем.

**Забележка:** *Търгът с тайно наддаване с открито заседание на тръжната комисия се провежда по правилата на Правилника за прилагане на Закона за публичните предприятия /Обн., ДВ, бр. 40 от 5 май 2020г./*